Title: ประกาศกระทรวงการคลัง เรื่อง ออกใช้เหรียญกษาปณ์ที่ระลึกเฉลิมพระเกียรติสมเด็จพระเจ้าบรมวงศ์เธอ กรมพระยาดำรงราชานุภาพ ในโอกาสที่วันประสูติครบ 150 ปี พ.ศ. 2555

ประกาศกระทรวงการคลัง

ประกาศกระทรวงการคลัง
เรื่อง
ออกใช้เหรียญกษาปณ์ที่ระลึก
เฉลิมพระเกียรติสมเด็จพระเจ้าบรมวงศ์เธอ
กรมพระยาดำรงราชานุภาพ
ในโอกาสที่วันประสูติครบ
๑๕๐ ปี
พ.ศ. ๒๕๕๕[๑]

ด้วยกระทรวงการคลังได้จัดทำเหรียญกษาปณ์ที่ระลึกเฉลิมพระเกียรติสมเด็จพระเจ้าบรมวงศ์เธอ
กรมพระยาดำรงราชานุภาพ ในโอกาสที่วันประสูติครบ ๑๕๐ ปี ในวันที่ ๒๑ มิถุนายน พ.ศ.
๒๕๕๕ ออกใช้ตามกฎกระทรวงกำหนดลักษณะของเหรียญกษาปณ์ที่ระลึกเฉลิมพระเกียรติสมเด็จพระเจ้าบรมวงศ์เธอ
กรมพระยาดำรงราชานุภาพ ในโอกาสที่วันประสูติครบ ๑๕๐ ปี พ.ศ. ๒๕๕๕ คือ

เหรียญกษาปณ์โลหะสีขาว (ทองแดงผสมนิกเกิล) ราคายี่สิบบาท
หนักเหรียญละ ๑๕ กรัม
ลักษณะ   เป็นเหรียญกษาปณ์ไม่ขัดเงา
วงขอบนอกมีเฟืองจักร
ขนาด      เส้นผ่าศูนย์กลาง ๓๒
มิลลิเมตร
ลวดลาย   ด้านหน้า  กลางเหรียญมีพระรูปสมเด็จพระเจ้าบรมวงศ์เธอ
กรมพระยาดำรงราชานุภาพทรงฉลองพระองค์เครื่องแบบนายพล ฉลองพระองค์ครุยมหาจักรีบรมราชวงศ์
ทรงสายสร้อยแห่งเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์
ประดับดาราจักรี ทรงสายสะพายนพรัตนราชวราภรณ์ ทรงสายสร้อยจุลจอมเกล้า
และดวงตรารัตนวราภรณ์ ภายในวงขอบเหรียญเบื้องล่างมีข้อความว่า สมเด็จพระเจ้าบรมวงศ์เธอ กรมพระยาดำรงราชานุภาพ
ด้านหลัง   กลางเหรียญมีรูปตราประจำพระองค์สมเด็จพระเจ้าบรมวงศ์เธอ กรมพระยาดำรงราชานุภาพ
ภายในวงขอบเหรียญเบื้องบน มีข้อความว่า ครบ ๑๕๐ ปี วันประสูติ เบื้องล่าง มีข้อความว่า ๒๑ มิถุนายน ๒๕๕๕
ประเทศไทย ด้านขวามีเลขบอกราคาว่า ๒๐ ด้านซ้าย มีข้อความว่า บาท
จึงประกาศให้ทราบทั่วกัน
ส่วนเหรียญกษาปณ์ชนิดและราคาอื่นที่ประกาศออกใช้ไปแล้วยังคงใช้ได้ต่อไป

ประกาศ
ณ วันที่ ๒๖ มีนาคม พ.ศ. ๒๕๕๕
กิตติรัตน์
 ณ ระนอง
รัฐมนตรีว่าการกระทรวงการคลัง

ปริยานุช/ผู้จัดทำ
๕ เมษายน ๒๕๕๕

ชาญ/ผู้ตรวจ
๑๑ เมษายน ๒๕๕๕

[๑] ราชกิจจานุเบกษา
เล่ม ๑๒๙/ตอนพิเศษ ๖๐ ง/หน้า ๔/๓๐ มีนาคม ๒๕๕๕